**Piegādes LĪGUMS**

|  |  |
| --- | --- |
| Daugavpilī, | 2015.gada 15.maijā |

**Daugavpils pilsētas pašvaldības iestāde „Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils (turpmāk – Pasūtītājs), vadītāja vietnieka **Vadima Semoņenko** personā, kurš rīkojas pamatojoties uz iestādes Nolikuma 13.punktu, 15.1.apakšpunktu un Daugavpils pilsētas domes izpilddirektores I.Goldbergas 2015.gada 05.maija rīkojumu Nr.90a pamata, no vienas puses un,

**SIA “VIMMO”**, reģ.Nr.40003716461, juridiskā adrese: Paceplīša iela 3a, Rīga, (turpmāk – Piegādātājs), valdes priekšsēdētāja **Gunta Matīsa** personā, kurš rīkojas saskaņā ar Statūtiem, no otras puses, abi kopā saukti „Puses”,

pamatojoties uz Daugavpils pilsētas domes iepirkumu komisijas 2015.gada 14.maija lēmumu iepirkumā „Laivas, laivas dzinēju un laivas transportēšanas piekabes piegāde Daugavpils pilsētas pašvaldības iestādei “Komunālās saimniecības pārvalde””, iepirkuma identifikācijas Nr.DPD 2015/46, noslēdz šādu līgumu, (turpmāk – Līgums):

**I. Līguma priekšmets un īpašuma tiesības**

1. Piegādātājs piegādā un pārdod, bet Pasūtītājs pērk un pieņem **jaunu laivu, divus laivas dzinējus un vienu laivas transportēšanas piekabi (turpmāk – Prece)**, kas noteikta pretendenta iepirkumam iesniegtajā tehniskajā piedāvājumā, kas ir līguma neatņemama sastāvdaļa (Pielikums).
2. Piegādātājs piegādā Preci pēc adreses: **Saules iela 5a, Daugavpils**.
3. Preces piegādes un reģistrācijas termiņš uz Pasūtītāja vārda – ne vēlāk kā **1 (viena) mēneša** laikā no līguma spēkā stāšanās dienas.

**II. Līguma summa un samaksas kārtība**

1. Līguma summa par Līgumā noteikto Preci tiek noteikta **EUR 6431,40 (seši tūkstoši četri simti trīsdesmit viens *euro* un 40 centi)** apmērā bez PVN, PVN 21 % sastāda EUR 1650,59 (viens tūkstotis seši simti piecdesmit *euro* un 59 centi), kopā ar PVN EUR **7781,99** (septiņi tūkstoši septiņi simti astoņdesmit viens *euro* un 99 centi). Līguma summā ir iekļautas visas izmaksas, kas saistītas ar Preces piegādi un reģistrāciju uz Pasūtītāja vārda.
2. Līguma 4.punktā noteikto Līguma summu Pasūtītājs samaksā Piegādātājam **10 (desmit) dienu** laikā, skaitot no dienas, kad Puses ir parakstījušas Līguma 8.punktā noteikto Preces pieņemšanas – nodošanas aktu.
3. Pasūtītājs Līgumā noteikto maksājumu par Preci un tās piegādi veic ar pārskaitījumu uz Piegādātāja norādīto bankas norēķinu kontu.
4. Līgumā noteiktais Pasūtītāja maksājums ir uzskatāms par izpildītu dienā, kad maksājums ir saņemts Piegādātāja norādītajā bankas norēķinu kontā. Strīdus gadījumā Līgumā noteiktais Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
5. Īpašuma tiesības uz Preci pāriet Pasūtītājam ar brīdi, kad Puses parakstījušas nodošanas – pieņemšanas aktu, kurš tiek parakstīts pēc Preces piegādes ar nosacījumu, ka Prece ir reģistrēta CSDD uz Pasūtītāja vārda. Nodošanas – pieņemšanas aktā ir jānorāda Preces komplektācija, visi Pasūtītājam nododamie Preces dokumentu nosaukumi, Preces pieņemšanas laikā konstatētie defekti, ja tādi tiek konstatēti, kā arī termiņš un kārtība, kādā Piegādātājam jālikvidē konstatētie defekti.
6. Visas ar Preces nodošanu saistītās tehniskās un juridiskās darbības līdz Preces nodošanas dienai veic Piegādātājs, sedzot visus ar to saistītos izdevumus.
7. Preces īpašuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Pasūtītājam brīdī, kad Pasūtītājs paraksta Preces pieņemšanas – nodošanas aktu.

**III. Garantijas**

1. Piegādātājs garantē, ka piegādātā Prece atbilst Preces ražotāja noteiktajiem tehniskajiem standartiem, Līguma un tā pielikumu nosacījumiem un visiem Latvijas Republikas spēkā esošo normatīvo aktu noteikumiem, kas attiecas uz Preci.
2. Piegādātājs garantē, ka Prece ir sertificēta Eiropas Savienībā, iepriekš nelietota, tajā nav iebūvēta iepriekš lietota vai atjaunota komponente.
3. Piegādātājs, atbilstoši ražotāja nosacījumiem, nodrošina Preces **3 (trīs) gadu** garantiju. Garantijas termiņš sāk tecēt no dienas, kad Puses ir parakstījušas Preces pieņemšanas-nodošanas aktu.
4. Ja garantijas termiņa laikā Preces ražotāja vainas dēļ rodas bojājums, kura novēršanai nepieciešamais laiks pārsniedz tekošo darba dienu, Piegādātājam uz remonta laiku jānodrošina Pasūtītājam iespēja bez maksas lietot attiecīgās klases līdzvērtīgu Preci.

**IV. Pasūtītāja tiesības un pienākumi**

1. Pasūtītājam ir šādas tiesības:
	1. Iegūt Preci savā īpašumā un valdījumā pēc nodošanas – pieņemšanas akta parakstīšanas;
	2. Saņemt Preces apkopi un remontu Latvijas Republikas teritorijā saskaņā ar Līguma un ražotāja noteikumiem;
	3. Saņemt no Piegādātāja līgumsodu par piegādes kavējumu Līgumā noteiktajos termiņos;
	4. Pieņemot Preci no Piegādātāja:
		1. pārbaudīt Preces atbilstību visām tehniskajā piedāvājumā minētajām prasībām;
		2. pārbaudīt Preces dokumentācijas pilnīgumu un derīgumu, ražotāja un Piegādātāja garantijas nosacījumus;
		3. norādīt konstatētos trūkumus pieņemšanas – nodošanas aktā un pieprasīt Piegādātājam tos novērst;
		4. saņemt Preces tehnisko dokumentāciju un citu ar Preci saistīto dokumentāciju – reģistrācijas apliecību, servisa grāmatiņu, garantijas noteikumus latviešu valodā;
		5. pieaicināt speciālistus un ekspertus Preces apskatei, tehniskā stāvokļa novērtēšanai, kā arī lūgt un saņemt ekspertu atzinumus par Preces tehnisko stāvokli un iesniegt šos atzinumus Piegādātājam.
2. Pasūtītājam ir šādi pienākumi:
	* 1. Līgumā noteiktajā termiņā un apmērā samaksāt Piegādātājam par piegādāto Preci;
		2. Pieņemt no Piegādātāja saskaņā ar Līguma noteikumiem piegādāto Preci;
		3. Lietot Preci atbilstoši tehniskajā dokumentācijā noteiktajiem mērķiem, ievērojot ražotāja un Piegādātāja prasības attiecībā uz Preces tehnisko apkopi, darbību un lietošanu;
		4. 5 dienu laikā informēt Piegādātāju par būtiskiem notikumiem, kas varētu ietekmēt Līgumā noteikto Piegādātāja saistību izpildi un paziņot par veicamajiem pasākumiem un līdzekļiem šo saistību izpildes kontekstā.

**V. Piegādātāja tiesības un pienākumi**

1. Piegādātājam ir šādas tiesības:
	1. Saņemt no Pasūtītāja samaksu saskaņā ar Līguma noteikumiem;
	2. Saņemt no Pasūtītāja līgumsodu par samaksas kavējumu Līgumā noteiktajos termiņos.
2. Piegādātājam ir šādi pienākumi:
	1. Nodrošināt Latvijas Republikas normatīvajos aktos noteiktajā kārtībā reģistrētas Preces nodošanu Pasūtītajam ne vēlāk kā **1 (viena) mēneša** laikā no šī līguma parakstīšanas dienas;
	2. Nodot Pasūtītājam Preci Līguma 2.punktā noteiktajā vietā un noformēt Preces nodošanas – pieņemšanas aktu;
	3. Garantijas laikā bez atlīdzības novērst Preces defektus un bojājumus, kas atklājušies to ekspluatācijas laikā un kas nav apdrošināšanas gadījums un/vai ir garantijas noteikumu neievērošanas sekas;
	4. Nodrošināt iespēju veikt preces garantijas apkopi un remontu Latvijas Republikas teritorijā.

**VI. Līgumslēdzēju pušu atbildība**

1. Ja Preces piegāde aizkavējas Piegādātāja vainas dēļ, tas Pasūtītājam maksā līgumsodu 0,1 % apmērā no Līguma kopējās summas par katru nokavēto dienu, bet ne vairāk kā 10% no kopējās līguma summas.
2. Ja norēķini netiek veikti Līgumā norādītajā termiņā, Pasūtītājs maksā Piegādātājam līgumsodu 0,1% apmērā no kavētā maksājuma summas par katru nokavēto dienu, bet ne vairāk kā 10% no kopējās līguma summas.

**VII. Nepārvarama vara**

1. Neviena no Pusēm nav atbildīga par otrai Pusei nodarīto zaudējumu, ja to ir izraisījis streiks, stihiska nelaime, katastrofa, epidēmija, blokāde, militāra rakstura darbības vai citi apstākļi, kas traucē šī Līguma pildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt Līguma slēgšanas brīdī.
2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama Līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**VIII. Līguma grozīšanas kārtība un kārtība, kādā pieļaujama atkāpšanās no līguma**

1. Līgums stājas spēkā ar brīdi, kad to parakstījušas abas Puses un ir spēkā līdz abpusējai Pušu saistību pilnīgai izpildei.
2. Jebkuri grozījumi, kas nav uzskatāmi par būtiskiem saskaņā ar Publisko iepirkuma likuma 671.pantu, Līgumā izdarāmi, Pusēm rakstveidā vienojoties un noslēdzot attiecīgu rakstveida vienošanos, kas ir neatņemama šī Līguma sastāvdaļa. Būtiski Līguma grozījumi nav pieļaujami.
3. Pasūtītājs ir tiesīgs vienpusējā kārtā izbeigt Līgumu, rakstiski paziņojot par to Piegādātājam un neatlīdzinot zaudējumus, ja Piegādātājs nokavējis Preces piegādi vairāk kā 30 (trīsdesmit) kalendārās dienas no Līguma 3.punktā noteiktā Preču piegādes termiņa.
4. Piegādātājs ir tiesīgs vienpusējā kārtā izbeigt Līgumu, rakstiski paziņojot par to Pasūtītājam, ja Pasūtītājs vairāk kā 30 (trīsdesmit) kalendārās dienas ir nokavējis Līguma 5.punktā noteikto samaksas termiņu.
5. Līguma darbība beidzas, ja:
	1. izpildītas tajā noteiktās saistības;
	2. Līgums tiek izbeigts pirms termiņa Līgumā noteiktajos gadījumos.

**IX. Strīdu izskatīšanas kārtība**

1. Pušu nesaskaņas un strīdus, kas saistītas ar Līguma saistību izpildi, Puses risina sarunu ceļā. Sarunu ceļā panākto vienošanos noformē rakstiski un Puses to paraksta.
2. Ja Puses nevar vienoties, strīdu nodod izskatīšanai tiesā saskaņā ar Latvijas Republikā spēkā esošajiem normatīvajiem aktiem.

**X. Pušu paziņojumi un kontaktpersonas**

1. Visus ar Līgumu saistītos Pušu savstarpējos paziņojumus Puses noformē rakstiski un nosūta uz Līgumā norādīto adresi vai citu adresi, ko viena Puse ir paziņojusi otrai Pusei. Ārkārtējos gadījumos paziņojumus var nosūtīt arī pa faksu vai e-pastu. Strīdu gadījumā jebkura sarakste tiks uzskatīta par rakstveida pierādījumu.
2. Puses apņemas nekavējoties paziņot viena otrai par Pušu reģistrēto un pasta adrešu vai citu rekvizītu maiņu.
3. Visi Pušu savstarpējie paziņojumi stājas spēkā tad, kad otra Puse ir saņēmusi attiecīgu vēstuli, kas nosūtīta pa pastu, faksu vai ar e-pastu. Pušu pārstāvji ir atbildīgi par Līguma izpildes uzraudzīšanu, tai skaitā, par Preču nodošanas-pieņemšanas akta noformēšanu, iesniegšanu un parakstīšanu atbilstoši Līguma prasībām, savlaicīgu apmaksas dokumentu iesniegšanu un pieņemšanu, apstiprināšanu un nodošanu apmaksai.
4. Pasūtītāja pārstāvis:

Vārds, uzvārds: **Teodors Binders**,

Amats: tehniskais direktors,

Adrese: Saules iela 5A, Daugavpils,

Tālrunis: 65476320

Mobilais tālrunis: 20014919

Fakss: 654-76318

E-pasts: teodors.binders@daugavpils.lv.

1. Piegādātāja pārstāvis:

Vārds, uzvārds: **Guntis Matīss**,

Amats: valdes priekšsēdētājs,

Adrese: Paceplīšu iela 3a, Rīga,

Tālrunis: 67552322,

Fakss: 67112188,

E-pasts: guntis@vimmo.lv.

**XI. Noslēguma jautājumi**

1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.
2. Pasūtītājs nav atbildīgs par zaudējumiem, kas var rasties (radušies) trešajām personām Piegādātāja vainas dēļ Preces piegādes laikā.
3. Nevienai no Pusēm bez rakstiskas saskaņošanas ar otru Pusi nav tiesības nodot trešajai personai Līgumā noteiktās saistības.
4. Gadījumos, kas nav paredzēti Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.
5. Katra Puse pilnīgi un bez ierunām ir atbildīga par visu otrai Pusei iesniedzamo dokumentu, apmaksas dokumentu un citu materiālu vai informācijas pareizību un patiesumu. Pusei jāatlīdzina otrai Pusei nodarītie zaudējumi, kas radušies pirmās Puses apzināti nepatiesas sniegtas informācijas vai apzinātas patiesās informācijas slēpšanas gadījumā.
6. Līgums ir saistošs Pušu saistību pārņēmējiem.
7. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
8. Līgums uzrakstīts uz 5 (piecām) numurētām lapām un parakstīts 2 (divos) identiskos eksemplāros latviešu valodā, kuriem ir vienāds juridisks spēks un no kuriem viens glabājas pie Pasūtītāja, otrs – pie Piegādātāja.

Pielikumā: Tehniskais piedāvājums uz 2 lp.

**XII. Pušu rekvizīti**

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**reģ.Nr.90009547852Saules iela 5A, Daugavpils, LV – 5401Vadītāja vietnieks V.Semoņenko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Piegādātājs:****SIA „VIMMO”**reģ.Nr. 40003716461Paceplīša iela 3a, Rīga, LV-1030A/S SWEDBANK, kods:HABALV22 Nor.konts: LV92HABA 0551008853685Valdes priekšsēdētājs G.Matīss \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1.Pielikums

2015.gada 15.maija Piegādes līgumam

**TEHNISKAIS PIEDĀVĀJUMS**